cyanic-selkie/wikianc huggingface dataset:
Klaus Barbie
Nikolaus Barbie (ka Klaus Barbie, hüüdnimega Lyoni Lihunik; 25. oktoober 1913 – 25. september 1991) oli Natsi-Saksamaa riigiametnik. Vichy valitsuse ajal Prantsusmaal Lyonis teenistuses olles piinas ta Gestapo vange, peamiselt juute ja Prantsuse vastupanuliikumise liikmeid. Pärast teise maailmasõja lõppu aitas Ameerika Ühendriikide luure tal põgeneda Boliiviasse, kus ta asus sealset režiimi opositsiooni piinamise ja represseerimise alal nõustama. Ameerika Ühendriigid tegid natsist Klausiga koostööd tema antikommunistlike teenete eest.
Hiljem värbas ta Lääne-Saksamaa luure. Tõenäoliselt mängis Barbie rolli 1980. aastal Luis García Meza poolt La Pazis korraldatud riigipöördes. Kui Boliivia diktatuur langes, ei saanud Barbie enam riigilt kaitset. 1983. aastal andsid võimud ta välja Prantsusmaale, kus talle mõisteti inimsusvastaste kuritegude eest eluaegne vanglakaristus. Kuigi ta oli juba 1947. ja 1954. aastal in absentia surma mõistetud, ei viidud varasemat kohtuotsust täide, kuna oktoobris 1981 kaotati Prantsusmaal surmanuhtlus. Barbie suri 25. septembril 1991 vangis olles vähki.
Cido arena
pisi|Leedu ja Venemaa vaheline kohtumine korvpallis (2011) Cido arena on spordihall Leedus Panevėžysis.
Tavaliselt peetakse seal jalgrattaspordiüritusi. Hoone on kohaliku korvpalliklubi BC Techasase kodusaal.
Cido arena avati 24. oktoobril 2008. Hoones on 250 meetri pikkune velotrekk, mis on Baltimaades ainulaadne.
Hoones peeti 2011. aasta korvpalli Euroopa meistrivõistluste A-alagrupi mänge ja seal on kavas pidada 2012. aastal Euroopa meistrivõistlusi trekisõidus.
Allee tänav
Allee tänav on või oli mitme Eesti asula tänava nimi:
Boko Haram
pisi|[[Islamiriik (organisatsioon)|Islamiriigi lipp, mida kasutab ka Boko Haram]] Boko Haram (Raamatud on patt; Lääne hariduse keeld; moodne kasvatus on keelatud) on Põhja-Nigeeria islamistlik terroriorganisatsioon. Nad on tapnud ja röövinud palju kristlasi ja muslimeid Nigeerias.
Boko Haram kuulutas 25. augustil 2014 Nigeeria kirdeosas Gwoza linnas välja islamiriigi. See on teine 2014. aastal välja kuulutatud islamikalifaat (esimese kuulutas välja äärmusrühmitus Islamiriik Iraagis ja Süürias 2014. aasta juunis). Nad soovivad kehtestada Nigeeria kirdeosas islami šariaadiseadustel põhinevat riiki ja keelata kogu Nigeerias läänelik haridus ja valimised. Märtsi alguses 2015 vandus Boko Harami esindaja helifailil truudust ISISe äärmuslaste juhile kaliif Abu Bakr al-Baghdadile ja terroriorganisatsioonile Islamiriik.
Äärmusislamistlik Boko Haram asutati 2002. aastal eesmärgiga takistada lääneliku elustiili ja hariduse jõudmist Nigeeriasse. Boko Haram tähendab kohalikus hausa keeles "läänelik õpetus keelatud". Boko Haram alustas relvastatud võitlust islamiriigi loomiseks 2009. aastal. USA pani sekti terroriorganisatsioonide nimekirja 2013. aastal. pisi|Boko Harami alad (halliga) 2014. aasta detsembris
2009. aastal alustas Boko Haram alade hõivamist loomaks oma islamistlikku riiki. 265 000 elanikuga Gwoza on suurim Boko Harami kontrolli all olev linn. 2009–2014 on Nigeeria põhjaosas on vägivallas hukkunud üle 13 000 inimese, sajad tuhanded on jäänud kodutuks. Boko Harami tegevuse tõttu on kannatanud peaaegu kolm miljonit nigeerlast.
Kohtla-Järve Tammiku Põhikool
Kohtla-Järve Tammiku Põhikool on Ahtme linnaosas Kohtla-Järvel asuv põhikool. Enne põhikooliks ümberorganiseerumist oli see gümnaasium (Kohtla-Järve Tammiku Gümnaasium, lühemalt Tammiku Gümnaasium).
Boko Haram
Alates 2010 kannab nimetust Islami ja džihaadi sunniitlik liit (Jama'atu Ahlis Sunna Lidda'awati wal-Jihadi) aga lääne meedia kasutab edasi nimetust Boko Haram.
Boko Haram on hõivanud alates augustist 2014 Nigeeria kirdeosas kümneid linnu ja külasid ning hoiab kontrolli all väidetavalt Borno osariigi piirialasid Nigeri, Tšaadi ja Kameruniga. Kamerun saatis detsembris 2014 esmakordselt Boko Harami vastu sõjalennukid pärast seda, kui pühasõdalaste üksus tungis üle piiri ja hõivas Kameruni sõjaväelaagri.
Boko Harami äärmuslased on 2015. aastal korraldanud mitmeid piiriüleseid rünnakuid Nigeeriast Kameruni ja Tšaadi.
3.–7. jaanuari 2015 rünnakuga hävitati kõik Baga elanikud, umbes 2000 inimest.
2009. aasta juulis tapsid Bauhi linnas 780 inimest.
Alonen
Alonen on perekonnanimi.
2020. aasta 1. jaanuari seisuga oli perekonnanimi Alonen Eestis alla viiel mehel ja alla viiel naisel.
Signaalkrabi
Signaalkrabi (Uca pugilator) on Uca perekonda kuuluv krabi.
Välimus
Emasel signaalkrabil on kaks ühesuguse suurusega sõrga. Isasel signaalkrabil on üks väike ja üks suur sõrg.
Elupaik
Signaalkrabid elavad troopilise ja mõõduka kliimaga eulitoraalides.
Paljunemine
Emane signaalkrabi valib isase signaalkrabi elukoha, sõra viipe köitvuse ja suuruse järgi. Sõra suurus on emasel signaalkrabil valiku tegemisel kõige olulisem aspekt. Emane signaalkrabi vaatab kõikide potentsiaalsete isaste signaalkrabide elupaigad üle ja siis teeb viimase otsuse sõra järgi.
Signaalkrabid paarituvad rannaäärsetes urgudes. Pärast paaritumist jääb emane signaalkrabi urgu koos munadega. Isane signaalkrabi läheb pärast paaritumist uusi emaseid signaalkrabisid otsima, et uuesti paarituda. Mõne nädala pärast väljub urust tiine emane veepiirile munema.
Käitumine
Signaalkrabi üle sõra liikuv õhk kuuma liiva kohal jahutab krabi.
Isane signaalkrabi kasutab suuremat sõrga konkurentide ja vaenlastega võitlemiseks.
Murielle Ahouré
Murielle Ahouré (sündinud 23. augustil 1987 Abidjanis) on Elevandiluuranniku kergejõustiklane (sprinter). Talle kuuluvad Aafrika rekordid nii 60 meetri kui ka 100 meetri jooksus.
2013. aasta maailmameistrivõistlustel Moskvas võitis ta hõbemedali 100 meetri (10,93) ja 200 meetri (22,32) jooksus.
2018. aasta sisemaailmameistrivõistlustel Birminghamis võitis ta 60 meetri jooksus kuldmedali Aafrika rekordiga 6,97. Ta tõusis sellega kõigi aegade edetabelis jagama kuuendat kohta.
V. V. Dokutšajevi nimeline Mullainstituut
V. V. Dokutšajevi nimeline Mullainstituut (vene keeles Почвенный институт имени В. В. Докучаева) on Venemaa riiklik teadusasutus Venemaa põllumajandusakadeemia koosseisus.
Instituut asutati aastal 1888 Vassili Dokutšajevi initsiatiivil.
Mullainstituudi uurimisaladeks on üldmullateadus, mulla-agroökoloogilise seire metodoloogia, ratsionaalne maakasutus ja muldade rekultiveerimine. Instituudi töötajatel oli peamine panus nii vana (1977) kui ka nüüdisaegse muldade klassifitseerimise loomisele.
Salong (almanahh)
"Salong" oli 1978. aastal Tartus ilmunud omakirjastuslik kogumik.
Autorid: Kajar Pruul, Peeter Künstler, Eve Kivipõld, Raimu Hanson, Imre Siil, Doris Kareva, Jaan Undusk, Linnar Priimägi.
Illustreerinud ja kujundanud Indrek Hirv.
Tõnis Tasane
Tõnis Tasane (sündinud 13. detsembril 1986 Pärnus) on eesti zooloog, entomoloog.
Helene Barclay de Tolly
Helene Barclay de Tolly (sünninimega Helene Auguste Eleonore von Smitten; 1770 Jõgeveste – 18. mai 1828 Tartu) oli baltisaksa päritolu riigidaam.
Ta sai Püha Katariina ordeni.
Tema isa oli Jõgeveste mõisnik Heinrich Johann von Smitten ja ema Taagepera mõisast pärit Renata Helene von Stackelberg (1749–1786). Pärast isa surma päris ta Jõgeveste ja Keeri mõisa.
Isiklikku
Ta oli abielus Michael Andreas Barclay de Tollyga. Neil sündis poeg Magnus Barclay de Tolly (1797–1871), kaardiväepolkovnik ja keisri tiibadjutant, Jõgeveste, Keeri, Stalbe ja Uniküla mõisnik, suri lastetult.
Marcq-en-Ostrevent
Marcq-en-Ostrevent on vald Põhja-Prantsusmaal Nordi departemangus Aniche'i kantonis.
pisi|tühi|Marcq-en-Ostreventi vaade
Must aroonia
Must aroonia (Sorbaronia mitschurinii, ka must pihlaroonia, aedaroonia) on roosõieliste (Rosaceae) sugukonda kuuluv heitlehine põõsastaim, mille marjadel on raviv toime.
Staabikapten
Staabikapten on mitmes riigis kasutusel olnud sõjaväeline auaste.
Must aroonia
Musta arooniat on peetud Põhja-Ameerikast pärit tumeda aroonia (Aronia melanocarpa) sordirühmaks. Geeniuuringu põhjal on tõenäoline, et must aroonia on hariliku pihlaka (Sorbus aucuparia) ja tumeda aroonia või ploomilehise aroonia (Aronia prunifolia) hübriid.
Tomas Eneroth
pisi|Tomas Eneroth (2017) Karl Tomas Eneroth (sündinud 4. detsembril 1966 Eskilstunas) on Rootsi sotsiaaldemokraatlik poliitik, ta on 27. juulist 2017 Rootsi taristuminister.
Must aroonia
Botaaniline kirjeldus
Must aroonia on hästiharunevate vartega 1–3 meetri kõrgune põõsas, mille võrsed on peaaegu paljad. Taime lehed on 3–6 cm pikad ja 2–3 cm laiad, pealt tumerohelised ja läikivad, alt pearoo kohalt karvased ning servadest peensaagjad. Lehtede kuju on elliptiline või äraspidimunajas. Sügisel muutuvad punaseks.
Tomas Eneroth
Ta sündis 1966. aastal Eskilstunas, tema isa Bengt Eneroth oli kantor ja ema Anna-Lisa Abelsson õpetaja. Ta õppis aastatel 1988-1993 Växjö kõrgkoolis sotsioloogiat ja politoloogiat.
Must aroonia
Botaaniline kirjeldus
Aroonia õied on valged ning moodustavad väheõielise kännase. Õitsemisaeg on mais ja juunis.
Staabikapten
Tšehhoslovakkia
Staabikapten (tšehhi keeles: štábní kapitán, slovaki keeles: štábny kapitán) oli kuni 1953. aastani auaste Tšehhoslovakkia armees, olles kapteni auastmest kõrgem ja majori auastmest madalam.
Must aroonia
Botaaniline kirjeldus
Vili on umbes 0,6–0,8 cm läbimõõduga mahlakas kerajas mari, mille värvus on kas must, mustjaspruun või lillakasmust.
Tomas Eneroth
27. juulist 2017 on ta Rootsi taristuminister.
Staabikapten
Eesti
Staabikapteni auaste oli Eesti sõjaväes kasutusel lühikest aega 1918. aastal. Kuna Eestit okupeerinud Saksamaa sõjaväes selline auaste puudus, võrdsustati staabikaptenid kaptenitega. 27. märtsil 1919 loodi staabikapteni auastme asemele alamkapteni auaste.
Iirimaa
Staabikapteni (iiri keeles: captaen na foirne) auaste oli kasutusel Iiri Vabariiklikus Armees Iiri revolutsiooniperioodi (1917–1923) ajal.
Preisimaa
Staabikapten (saksa keeles: Stabskapitän või Stabshauptmann) oli auaste kuninglikus Preisi armees.
Venemaa
Venemaa keiserlikus armees oli staabikapten (vene keeles: штабс-капитан) kasutusel leitnandi (vene keeles: лейтенант) ja kapteni (vene keeles: капитан) vahele jääva auastmena, n-ö leitnant-kaptenina, kes juhtis enamasti kompaniisuurust üksust.
Ühendkuningriik
Staabikapten (inglise keeles: algul master of the fleet ja hiljem staff captain) oli kasutusel Briti Kuninglikus Mereväes, olles kapteni auastmest madalam.
Soome
Kasutusel on staabikapteni auastmega sarnanev vanemleitnandi (soome keeles: yliluutnantti) auaste, mis on leitnandi (soome keeles: luutnantti) auastmest kõrgem ja kapteni (soome keeles: kapteeni) auastmest madalam.
Saksamaa
Staabikapten (saksa keeles: Stabshauptmann) on kõrge auaste Bundeswehris.
Tomas Eneroth
Isiklikku
Ta on abielus, tema poeg Jesper (sündinud 1995) on samuti sotsiaaldemokraatlik poliitik.
Must aroonia
Kasvunõuded
Musta arooniat on kerge kasvatada, seetõttu on ta aedades marjapõõsana üsna levinud. Harvemini, või üldse mitte, leidub arooniat metsas.
Taim on külmakindel ja annab iga aasta head saaki, kuna õitseb üpris hilja. Mulla suhtes on taim vähenõudlik Seemnetega on seda tülikas paljundada, kuna need vajavad külvieelset töötlemist.
Kasvatamine Eestis
Eestis kasvatatakse musta arooniat ilu- ja marjataimena, kusjuures populaarsuse saavutas taim alles pärast Teist maailmasõda. Nõukogude ajal kasvatati arooniat 49 hektaril (1970. aasta andmetel).
Keemiline koostis
Aroonia viljad sisaldavad P-vitamiini-aktiivsusega bioflavonoide (hesperidiin, rutiin, kvertsetiin, kvertsitriin), antiotsüaane, katehhiine (parkained), karotenoide, sahhariide (glükoos, fruktoos, sahharoos – kuni 10%), orgaanilisi happeid (kuni 0,8%) ja C-, B-, E-, ja PP-vitamiini, millest viimased säilivad marjades ja nendest tehtud mahlas hästi.
Droog, kasutamine ja toimed
Must aroonia aitab kõrgvererõhktõve vastu, alandades nõrgalt vererõhku. Taimel on mõõdukas P-vitamiini sisaldus, mistõttu aitab just viimase vaeguse vastu. Samuti leevendab aroonia kaksteistsõrmiku- ja maohaavandtõve sümptomeid.
Kvaliteetse droogi määravad järgmised näitajad: vett 70–83%, tuhka mitte üle 1%, valmimata marju mitte üle 2%, lehti ja varsi mitte üle 0,5%, kahjureist puretud marju mitte üle 0,5%, mineraalseid lisandeid mitte üle 0,5% ja P-vitamiin-aktiivsusega aineid mitte alla 1,5%.
Ohud ja vastunäidustused
Aroonias sisalduvad orgaanilised happed võivad tekitada vaevusi seedekulglas. Lisaks võib eelnev haavandtõbi ägeneda või tekkida maomahla ülihappelisus. Liigne tarbimine võib tekitada veres trombe, mistõttu tuleks hoiduda üle 300 g marjade söömisest ühe päeva jooksul.
Käärima läinud mahla ja marjade tarbimisest tuleks hoiduda, sest selle raviv toime on kadunud ning esineda võib soovimatuid kõrvaltoimeid.
Andres Sonn
Andres Sonn (sündinud 7. aprillil 1972) on Eesti ettevõtja ja investor. Tal on osalus mitmes Eesti ettevõttes, millest üks tuntumaid on Coop Pank (talle kuulub 7,5% Coop Panga aktsiatest).
Timo Lõhmus
Timo Lõhmus (õieti Timo Ander Lõhmus; sündinud 30. mail 2001) on elukutseline eesti võrkpallur.
Andres Sonn
Andres Sonn on Coop Panga aktsionär alates 2017. aastast, kui ta omandas koos Inbanki ja Coop Eestiga Eesti Krediidipanga (Coop Panga eelkäija) aktsiad. Andres Sonn elab praegu Monacos.
Šveits
Genfis registreeritud ettevõtte Oilexpress SA (asutatud 2012) tegevjuht ja juhatuse liige.
Timo Lõhmus
Hooaegadel 2018/2019 ja 2019/2020 mängis ta Selver Tallinnas nurga-/diagonaalründajana. 2020. aasta suvest keskendus ta rannavõrkpallile, kust ta hooajal 2021/2022 naasis saalivõrkpalli Selver Tallinn VK ridadesse. Alates 2022/2023 hooajast mängib ta Bigbank Tartus.
Anni Akadeemia
MTÜ Anni Akadeemia on arengupuudega lastega tegelev mittetulundusühing.
Timo Lõhmus
Noortekoondised
2016.–2020. aastal kuulus Timo nurga- ja diagonaalründajana Eesti noormeeste koondisse (sündinud 2001. aastal ja hiljem), kelle vanemtreeneriteks olid Toomas Jasmin ja Raigo Tatrik. 2016. aastal osaleti Ida-Euroopa Võrkpalli Assotsiatsiooni (EEVZA) U17 meistrivõistlustel, kus saadi nelja võidu ja ühe kaotusega teine koht. 2017. aastal toodi U17 koondisega Eestile ajaloo esimene EEVZA meistritiitel. 2018. aastal saavutati EEVZA U17 meistrivõistlustel Tallinnas teine koht, Timo valiti turniiril koondise parimaks mängijaks. Koondis osales omavanuste EM-valikturniiridel, kuid finaalturniirile ei pääsetud.
Anni Akadeemia
Ühing on nime saanud Anni Grupi juhi Liina Lokko Downi sündroomiga tütre Anni järgi.
Aksel Airo
pisi|Aksel Airo (1940) Aksel Fredrik Airo (aastani 1906 Aksel Fredrik Johansson; 14. veebruar 1898 Turu – 9. mai 1985 Päijät-Häme maakond) oli Soome sõjaväelane (kindralleitnant) ja poliitik. Ta kuulus Rahvuslikku Koonderakonda.
Anni Akadeemia
Tartus tegutseb 2003. aastast Anni Mängumaa ja 2006. aastast Anni lasteaed. Otepääl on Anni koolitus- ja rehabilitatsioonikeskus.
Timo Lõhmus
Eesti võrkpallikoondis
Lõhmus kutsuti Eesti võrkpallikoondisse esmakordselt 2022. aasta kevadel ning kuulus koondise koosseisu Euroopa Kuldliiga alagrupimängudel nurgaründajana.
Aksel Airo
Airo võttis osa nii Soome kodusõjast, Talvesõjast, Jätkusõjast kui ka Lapi sõjast.
Anni Akadeemia
Pärnus avati 2010. aasta 11. juunil arengupuudega noortele mõeldud õppe- ja praktikakeskus. Plaaniti õpetada teeninduserialasid. Kooli kutseõppe õppekava oli riiklikus eksami- ja kvalifikatsioonikeskuses kinnitatud, kuid puudus kutseõppeasutuse koolitusluba. TV3 saate “Laulud tähtedega” võitjad Artur Talvik ja Lenna Kuurmaa annetasid auhinnaks saadud 300 000 krooni Heateo Sihtasutuse kaudu Anni akadeemiale.
Timo Lõhmus
Klubivõrkpall
Lõhmuse esimesed mängud Eesti meistriliiga tasemel olid kõigest 16-aastaselt hooaja 2017/18 lõpufaasis Selver Tallinnas, kui meeskonnas olid mängijad kimpus vigastustega. Uuel hooajal (2018/19) mängis ta juba terve hooaja klubi eest ning oli meeskonna üks põhimängijatest, kuid medalimängudesse ei sekkutud. Timo jätkas klubis ka järgneval hooajal (2019/20), kuid taas medalitele ei jõutud. Timo vigastas hooaja esimeses pooles hüppeliigest ning oli pikemal vigastuspausil. Ta tegutses klubis nii nurga- kui diagonaalründajana. Hooajal 2020/21 ta klubivõrkpallis ei osalenud ning keskendus rannavõrkpallile.
thumb|vasakul|Lõhmus [[Selver Tallinna ridades (2022)]] Hooajal 2021/22 naasis Lõhmus saalivõrkpalli juurde ning mängis Selver Tallinnas diagonaalründajana. Eesti karikavõistlustel saadi teine koht, teistel võistlustel medalitele ei jõutud.
Hooajaks 2022/23 vahetas Lõhmus Eestis klubi ning liitus Bigbank Tartuga. Klubi osales CEV Challenge Cupil, kus jõuti 1/8 finaali. Võideti Eesti karikavõistlused ja Balti liiga ning saadi Eesti meistrivõistlustel teine koht. Timo oli meeskonna põhimängija ning valiti Balti liiga finaalturniiri kõige väärtuslikumaks mängijaks.
Rannavõrkpall
2018. aastal oli Lõhmuse paariliseks rannavõrkpalliväljakutel Märt Tammearu. Ukrainas toimunud Ida-Eurooa Võrkpalliassotsiatsiooni (EEVZA) U18 meistrivõistlustel saavutati teine koht. Samal aastal osaleti ka U22 Euroopa meistrivõistlustel Lätis, kus alagrupist edasi ei pääsetud. Koos osaleti U18 rannavõrkpalli Euroopa meistrivõistlustel Venemaal, kus saadi alagrupist edasi, kuid peatuti play-off ringis ning jäädi jagama 17.-24. kohta. Samal aastal toimunud U18 EM-il Tšehhis jõuti veerandfinaali. 2019. aastal osaleti koos U20 rannavõrkpalli Euroopa meistrivõistlustel Rootsis, kus jõuti 16 parema sekka. Samal aastal jõuti koos ka esmakordselt rannavõrkpalli kolmetärni MK-etapil Jurmalas põhiturniirile, kuid alagrupist edasi pääseda ei suudetud. 2019. aasta lõpus otsustas rannavollepaari koostöö lõpetada.
2019. aasta lõpus alustas Lõhmus rannaväljakutel koostööd Dmitri Korotkoviga, kellega otsustati 2020. aasta suvel keskenduda ainult rannavõrkpallile. 2020/21. aastal esindasid Lõhmus/Korotkov Eestit rannavõrkpalli koondises ning olid Nõlvak/Tiisaare kõrval Eesti teine paar. 2020. aasta suvel saavutati Eesti meistrivõistlustel teine koht (finaalis tõestasid oma paremust Kusti Nõlvak ja Mart Tiisaar). 2021. aastal osaleti OM-valikturniiril, et tagada Eesti paarile koht Tokyo suveolümpiamängudel, kuid pääse jäi saamata. Paari parimateks kohtadeks jäid ühetärni MK-etappidel viiendad kohad. 2021. aasta suvega lõppes paari koostöö ning Lõhmus naasis saalivõrkpalli juurde.
Klubivõrkpall
Balti liiga
Eesti meistrivõistlused
Eesti karikavõistlused
Individuaalsed auhinnad
Mehhiko tömpsuu
Mehhiko tömpsuu ehk aksolotl (Ambystoma mexicanum) on kahepaikne tömpsuu perekonnas.
Ta on vee-eluviisiga ning esineb looduses ainult vastsena. Ta jõuab suguküpsuseni, säilitades vastse kuju ja tegemata läbi kahepaiksetele iseloomulikku moonet.
Sõna "aksolotl" tuleb nahua sõnast āxōlōtl [aː'ʃoːloːt͡ɬ], mis on tuletatud sõnad sõnast atl 'vesi' ja nimest Xolotl (üks asteekide jumal) ja tähendab umbes ''veekoletis'.
Alexander von Humboldt tõi augustis 1804 esimesena aksolotleid Euroopasse; neid näidati Pariisi loodusmuuseumis eksootiliste kurioosumitena.
Välimus ja eluiga
pisi|[[Leutsism|leutsistlik aksolotl: põhivärvus nagu albiinodel, silmad siiski mustad, nagu tavaliselt]]
Sugusid saab peale vaadares eristada kloaagipiirkonna järgi: täiskasvanud isastel on see pisut ettepoole võlvunud, emastel lamedam.
Tavaline värvus on looduses tumehall või pruun, sooneline, kõhupoolel mõnevõrra heledam. Akvaristikas on aretatud palju värvusevariante, sealhulgas leutsistlikke ja albinootilisi. Seejuures ristati neid osalt teiste tömpsuulastega, sealhulgas tiiger-tömpsuuga.
Aksolotlite keskmine eluiga soodsates tingimustes on kuni 20 aastat.
Levik, eluviis, elupaik ja arvukus
Aksolotlid on öise eluviisiga, eelistavad jahedat hapnikurikast magevett ja hoiduvad veekogu põhja.
Aastal 2013 leiti, et Xochimilcos elab 0,3 aksolotli ruutkilomeetri kohta.
Neoteenia
Üks eripära, mis on aksolotlil ühine näiteks prooteuse ehk koopaolmiga ning mõnede teiste obligaatselt pedomorfsete kahepaiksetega, on see, et nad ei saa kunagi päriselt täiskasvanuks, vaid elavad kogu elu lõpustega hingavate vastsete staadiumis. Nad kasvavad paljude teiste kahepaiksete kombel vastsena, kuid moonet neil looduses ei toimu. Põhjuseks on kaasasündinud kilpnäärmedefekt: moondeks vajalikke hormoone ei saa eritada ning ka joodi on nende elupaiga vees liiga vähe. Kui neile kilpnäärmehormooni türoksiini kunstlikult juurde anda, toimub moone maismaaeluviisiga kopsudega hingavateks tömpsuulasteks sarnaselt nende lähisugulaste tiiger-tömpsuudega.
Evolutsiooni seisukohast ei ole moonde ärajäämises mitte midagi patoloogilist, sest veekogud, kus mehhiko tömpsuud elavad, ei kuiva ära, nii et moone ei annaks neile eelist (vrd koopaolmiga).
Regeneratsioon
pisi|Tume isend Aksolotlidel on võime jäsemeid, siseelundeid, sealhulgas isegi aju ja südame osi, regenereerida. Regeneraat on reeglina täielik ja hästi talitlev. Haava puhul moodustub haavaepiteel, mis ajendab ka selle all oleva koe paranemist. Mõne päeva pärast tekib kaotsiläinud kehaosade juures regeneratsioonipung, millest see kehaosa kasvab uuesti.
Regeneratsioonivõime tõttu on aksolotl paljutõotav uurimisobjekt. Uuritakse mehhanisme, mis niisugust regeneratsiooni põhjustab, nt ensüümi LOXe. Seni arvati, et haavamise järel arenevad kõigepealt ümbritsevad rakud tagasi eriti muutlikeks, pluripotentseteks tüvirakkudeks ning seejärel tekivad neist kõik uued rakud. Uuemad uurimused näitavad, et jäsemed või siseelundid regenereeruvad rakkudest, mis saavad areneda ainult teatud kindlat tüüpi kudedeks (samalaadset uurimistööd tehakse ripsussidega). Regeneratsioon toimub kindlas ajalises järjekorras. Regeneratsioonivõime geneetiliste põhjuste uurimiseks sekveneeriti aksolotli genoom. Leiti, et erinevalt teistest salamandritest puudub aksolotlil Pax3 ning seda asendab Pax7. Genoomis on 32 miljardit aluspaari (10 korda rohkem kui inimese genoomis) ja see on suurim genoom, mis on seni sekveneeritud.
Dawn
Dawn oli NASA kosmosesond, mille eesmärgiks oli uurida asteroid Vestat ja kääbusplaneeti Cerest. See oli esimene NASA kosmosesond, mis on tiirelnud kahe Maast kaugemal asuva taevakeha orbiidil ja teine, mis kasutas ioonmootorit. Ioonmootori kasutamine võimaldas sondi saata tiirlema mitme taevakeha juurde. Eelmised NASA mitut taevakeha uurinud sondid olid Voyagerid, kuid need sooritasid ainult möödalende.
Dawn startis 27. septembril 2007 ja lendas 2009. aastal mööda Marsist. Sond saabus Vesta juurde 16. juulil 2011 ja uuris seda 14 kuud. Sond lahkus Vesta juurest 2012. aastal. Dawn saabus Cerese orbiidile 6. märtsil 2015 ja jäi pärast missiooni lõppu kääbusplaneedi ümber tiirlema. NASA kaalus Dawni lähetamist ka kolmanda taevakeha juurde, kuid otsustas sellest siiski loobuda.
Dawni missioon pidi plaanide kohaselt lõppema 2018. aastal, sest sondi kütus oli lõppemas ning asendikontrolliks vajalikest neljast reaktsioonirattast kolm olid katki. 31. oktoobril ja 1. novembril 2018 ei vastanud Dawn enam kutsungitele, mistõttu teatas NASA, et Dawni kütus on otsas ning tema missioon lõppenud. Pärast missiooni lõppu jäi Dawn jäädavalt Cerese orbiidile tiirlema.
Kito
Kito oli küla Võrumaal. 1977 liideti see küla Selisega. Ajalooliselt jäi küla Setumaale Poloda nulka.
19. sajandil kuulus küla Selise kogukonda ja Värska kogudusse.
Argo Kerb
Argo Kerb (sündinud 1. oktoobril 1983) on eesti kommunikatsioonispetsialist ja endine ajakirjanik.
Ta on lõpetanud Tartu Ülikooli semiootika ja kulturoloogia erialal 2006. aastal ja Tallinna Ülikooli kultuuriteooria eriala 2011. aastal.
Argo Kerb töötas 2009–2012 ajakirjas Haridus ja Õpetajate Lehes toimetajana ja peatoimetaja kohusetäitjana. Aastatel 2012–2017 töötas ta haridus- ja teadusministeeriumi kommunikatsiooniosakonna juhina ja 2018–2020 riigikantselei valitsuskommunikatsiooni büroos valitsuskommunikatsiooni nõunikuna.
Aastatel 2020–2021 oli ta Eesti Rahvusraamatukogu kommunikatsiooni- ja turundusjuht. Pärast seda on ta meediamonitooringu ja -analüüsi ettevõtte Baltic Media Monitoring Group (BMMG) tegevjuht Eestis.
Alytaus arena
pisi|Alytaus Arena Alytaus arena on universaalne spordihall Leedus Alytuse linnas.
Hall mahutab korvpallimängudeks 5500 pealtvaatajat ja kontsertideks 7000.
Hoones peeti 31. augustist 5. septembrini 2011 korvpalli Euroopa meistrivõistluste C-alagrupi mängud.
Korvpalliklubi BC Alytus kasutab hoonet kodusaalina.
Palavik
pisi|Palaviku mõõtmiseks kasutatakse kehatermomeetrit pisi|[[Oskar Kallise pastellmaal "Palavik" (1917)]] Palavikuks ehk püreksiaks nimetatakse normaalsest kõrgemat kehatemperatuuri. Harilikult seostatakse palavikku mõne haigusega ja seda peetakse haiguse sümptomiks. Nii näiteks algab Ebola viirushaigus gripile omaste sümptomitega: väsimusega, kõrge palavikuga (38,9 °C ja enam) koos külmavärinatega, liigesevaluga, lihasevaluga ja valuga rinnus, iiveldusega koos kõhuvalu, kõhulahtisuse, oksendamisega ja isutusega.
Palaviku korral tuleks kindlasti teha eristusdiagnoos ja võimalusel teha mitmed laboratoorsed uuringud, selgitamaks välja palavikku põhjustavad tegurid.
Küünlapähkel
Küünlapähklit kasutatakse laialdaselt Malai, Indoneesia, Filipiinide, Hawaii ja Austraalia köögis, kus sellest tehakse sageli aedvilja- ja riisikõrvaseid kastmeid. Hawaii köögis on küünlapähklikaste ʻinamona samuti traditsioonilise kalasalati poke tüüpiline koostisosa. Lisaks kasutati Hawaiil põlevaid küünlapähkleid valgusallikana, millest tuleneb nende ingliskeelne nimetus candlenut.
Palavik
Inimesel loetakse normaalseks kehatemperatuuriks vahemikku 36,5–37,5 °C, kuid see on siiski varieeruv – inimesel võib kehatemperatuur digitaalse termomeetriga mõõtes olla ka 35,5 °C ja seega temperatuuri tõus 37 °C-ni näitab sellel inimesel juba kõrgemat palavikku.
Küünlapähkel
Tänapäeval kasvatatakse küünlapähklipuid kaugel väljaspool nende looduslikku levilat, näiteks Aafrika ja Kariibi mere saartel. Istandustes annab puu 30–80 kg pähkleid, mille õlisisaldus on 15–20%.
Palavik
Palavik üle 42 °C võib olla eluohtlik.
Palavikuga käivad tavaliselt kaasas loidus, isutus, unisus ja keskendumisraskused.
Palavikku mõõdetakse haiguste diagnoosimisel ka koduloomadel.
Mesilaste letaalne kehatemperatuur on 48–50 °C.
Metsloomadel sõltub kehatemperatuur nii elupaigast kui ka aastaajast. Nii on rästikute jaoks surmav kehatemperatuur 37 °C, mis toob kaasa ülekuumenemuse.
Tundmata päritoluga palavik
Tundmata päritoluga palavikku põhjustavad mitmed pahaloomulised kasvajad – kroonilised leukeemiad, lümfoomid, metastaseerunud vähkkasvajad, neeruvähk, kolorektaalvähk, rinnanäärmevähk jt.
Silvia Urgas
Silvia Urgas (sündinud 19. septembril 1992 Haapsalus) on eesti kirjanik ja kriitik.
Ta lõpetas 2015. aastal Tartu Ülikooli õigusteaduskonna bakalaureuseõppe ja 2017. sotsiaalteaduste valdkonna magistriõppe.
Ta töötab advokaadina.
Looming
Urgas on avaldanud luulet, kriitikat ja artikleid väljaannetes Postimees, Sirp, Müürileht, Eesti Ekspress, Delfi, kultuur.err.ee, Mood, N WIND ning esinenud kirjandusfestivalidel Prima Vista ja HeadRead.
Restu vald
Restu vald (saksa keeles Rösthof) oli vald Tartumaal Sangaste kihelkonnas. Vald eksisteeris 1866–1894 ja siis liideti Restu vald Sangaste vallaga.
Valla alal asus Restu mõis.
Hans Friedrich Blunck
Hans Friedrich Blunck (3. september 1888 Altona Hamburgi lähedal – 24. aprill 1961 samas) oli saksa jurist ja kirjanik.
Hiie põik
Hiie põik on tänav Tallinnas Pirita linnaosas Kose asumis.
Hiie põik sai praeguse nime 14. veebruaril 1958. Tänav on saanud nime Hiie tänava järgi. Enne seda oli tänava nimi Hõbemäe tänav.
Ollie Watkins
Oliver George Arthur Watkins (sündinud 30. detsembril 1995 Newton Abbotis) on Inglismaa jalgpallur, kes mängib ründajana Inglismaa Premier League'i klubis Aston Villa ja Inglismaa jalgpallikoondises.
Ta alustas klubikarjääri Exeter Citys. Klubi põhimeeskonnas debüteeris ta hooaja 2013–14 lõpus Inglismaa tugevuselt neljandas liigas. Hooajal 2014–15 mängis ta laenul Inglismaa tugevuselt kuuenda liiga klubis Weston-super-Mare, lüües 24 mänguga kümme väravat. Exeter Citys tegi ta läbimurde hooajal 2015–16, lüües 20 mänguga kaheksa väravat. Järgmisel hooajal lõi ta League Twos 13 väravat. 2017. aastal valiti ta English Football League'i aasta parimaks noormängijaks.
2017. aasta juulis sõlmis ta nelja-aastase lepingu Inglismaa esiliiga klubiga Brentford. Kahel esimesel hooajal lõi ta Inglismaa esiliigas kümme väravat. Hooajal 2019–20 lõi ta koguni 25 väravat ja oli sellega Fulhami mängija Aleksandar Mitrovići kõrval liiga suurim väravakütt. Samal hooajal valiti Watkins lisaks hooaja sümboolsesse koosseisu ja Inglismaa esiliiga hooaja parimaks mängijaks.
2020. aasta septembris sõlmis ta viieaastase lepingu Aston Villaga. Watkins oli sel ajal Aston Villa läbi aegade suurim ost (üleminekusumma vähemalt 28 miljonit naelsterlingit). Esimese värava lõi ta Aston Villa meeskonnas 15. septembril 2020 EFL Cup'i mängus Burton Albioni vastu. Sama aasta 4. oktoobril tegi ta Inglismaa kõrgliigas Liverpooli vastu kübaratriki. Watkins tegi selles mängus perfektse kübaratriki, kui lõi värava mõlema jalaga, lisaks peaga. 10. aprillil 2021 lõi ta Liverpooli vastu värava ka võõrsilmängus, saades alates hooajast 2008–09 esimeseks mängijaks pärast Andrei Aršavini, kes lõi Inglismaa kõrgliiga ühe hooaja jooksul Liverpooli vastu neli väravat. Hooajal 2020–21 lõi Watkins Inglismaa kõrgliigas kokku 14 väravat ja oli sellega Aston Villa suurim väravakütt.
Inglismaa jalgpallikoondises debüteeris Watkins 25. märtsil 2021 MM-i valikmängus San Marino vastu ja lõi selles mängus ka värava.
Czosnów
Czosnów (kuni 1. jaanuarini 1997 Czosnów Pierwszy ) on küla Poolas Masoovia vojevoodkonnas Nowy Dwór Mazowiecki maakonnas, Czosnówi valla halduskeskus. Czosnów asub Nowy Dwór Mazowieckist umbes 7 km lõunakagus ja Varssavi kesklinnast ligikaudu 26 km loodes.
Parsau
Parsau on vald Saksamaal Alam-Saksi liidumaal Gifhorni kreisis.
Valla pindala on 29,33 km². 31. detsembril 2015 elas seal 1860 inimest. Valda kuuluvad järgmised külad: Ahnebeck, Croya, Kaiserwinnkel ja Parsau.
Ahtalehine arnika
Ahtalehine arnika (Arnica angustifolia) on taimeliik arnika perekonnast.
Süstemaatika
Esmakirjeldaja on Martin Vahl.
Ahtalehisel arnikal on alamliigid
Levik
Ta on levinud Euraasia ja Ameerika Arktika-osas.
Kirjeldus
Lehed on kitsad. Korvõisik on oranžikaskollane. Õisiku läbimõõt on 5–7 cm.
TeX
TeX on Donald Knuthi loodud tekstilao süsteem arvutis dokumentide trükiks ettevalmistamiseks.
TeX koos METAFONT-i kirjatüübi kirjelduse keelega ja Computer Moderni tähevormidega pakub võimaluse suhteliselt vähese vaevaga luua kvaliteetseid trükiseid, kusjuures tulemus ei olene tekstilaoks kasutatavast arvutist ega arvutuskeskkonnast.
TeX on sobiv vahend lisaks tavatekstile muud visuaalset infot sisaldavate dokumentide loomiseks. See on kasutusel matemaatika, füüsika, arvutialaste ja muude keeruliste tekstide trükkimisel.
TeX on vaba tarkvara.
Ajalugu
Donald Knuth huvitus arvutitüpograafiast 1970. aastail, kui oli ettevalmistamisel tema raamatu "The Art of Computer Programming" kordustrükk. TeX-i esimene versioon valmis 1978. aasta arvutil PDP-10. TeX-i järgmine versioon valmis ja avaldati 1982. aastal. Töös osalesid lisaks Knuthile ka Guy Steele ja Frank Liang. TeX-i versioon 3.0 valmis 1989. aastal koos METAFONT-iga, kasutusele võeti 8-bitine kooditabel, milles on 256 erinevat tähte. Alates versioonist 3.0 on TeX oluliselt stabiliseerunud ja lisatakse ainult veaparandusi. TeX-i versiooninumbriteks on sellest peale järjest kasvava kümnendkohtade arvuga pii, 2008. aastal jõuti versioonini 3.1415926.
Tekstilao süsteem
TeX-i käsud algavad kaldkriipsuga "\" ja grupeeritakse loogeliste sulgudega "{}". Oma loomult on TeX interpreteeriv makro- ja märgenduskeel, mille võib jaotada neljaks tasemeks. Esimesel tasemel sisestatakse TeX-tekst ja analüüsitakse märkide jada. Käsud asendatakse kontrollkoodidega, mis järgmisel tasemel interpreteeritakse ja koostatakse väljastatav tekst. Kolmandal tasemel jaotatakse tekstivoog lõikudeks. TeX-is on täpne info kõigi kasutatavate märkide suuruse kohta. See võimaldab optimeerida sõnade paiknemist ridades kogu lõigu ulatuses. Neljandal tasemel jaotatakse vertikaalne tekstiridade ja muu (pealkirjad, pildid, tabelid, valemid) jada lehekülgedeks. Dokumendist tekitatakse DVI-fail (DeViceIndependent), milles iga märgi asukoht on täpselt kirjeldatud. DVI-faili saab trükkida dvi-suutliku trükkaliga või teisendada kas PostScript- või PDF-failiks.
TeX-i baassüsteemis on umbes 300 madala taseme käsku. Tekstide ettevalmistamisel kasutatakse enamasti makrodesse koondatud käskusid.
Kõige levinum TeX-i makrode süsteem on algselt Leslie Lamporti loodud LaTeX. LaTeX pakub valmis kujul dokumendi vorme, nagu raamat, kiri, artikkel jms, ja pakub vahendid peatükkide, valemite, tabelite ja piltide automaatseks nummerdamiseks ning kasutatud kirjanduse viidete ja sisukorra tegemiseks.
Levitamine
TeX on kergesti installitav tarkvarapakett, mis koosneb Tex-interpretaatorist, METAFONT-ist, vajalikest kirjatüüpidest, dokumendivormingutest ja abivahendeist. Kõige levinum TeX-i pakett on teTeX. Kõikvõimalikke valmis pakette ja makrosid kogub TeX-i arhiiv CTAN.
TeX dokumendi loomine
Dokumendi loomiseks TeX-süsteemis võib kasutada suvalist tekstiredaktorit. Loodud on ka mitmeid abivahendeid ja spetsialiseeritud tekstiredaktoreid, mis teevad tex-faili loomise kergemaks, näiteks TeXmacs, LyX, TeXShop ja Vim-LaTeX.
Berea ringkond
Berea ringkond on 1. järgu haldusüksus Lesothos.
Ringkonna pindala on 2222 km², elanike arv oli 2006. aastal umbes 256 500.
Ehra-Lessien
Ehra-Lessien on vald Saksamaal Alam-Saksi liidumaal Gifhorni kreisis.
Valla pindala on 56,08 km². 31. detsembril 2015 elas seal 2291 inimest. Valda kuuluvad Ehra ja Lessieni külad.
Volkswagen AG katsetee
Volkswagen AG omab katseteerajatist Ehra-Lessienis. Rajatis ehitati külma sõja ajal. Asupaik valiti, kuna see oli sellel ajal lennukeelutsoonis Ida-Saksamaa piiri ääres, seega sai salajasi prototüüpe katsetada potentsiaalsete konkurentide eest varjatult.
Teed kasutavad praegu kõik Volkswagen AG tütarettevõtted ja brändid, nagu Audi, Lamborghini, Bentley, Bugatti, SEAT, Škoda ja Porsche.
Rajatis kujutab endast 96 km killustikteed, mis hõlmab mitmesuguseid teekatteid ja kurve, mida kasutatakse katseteena uute sõidukite ja prototüüpide hindamiseks. Veelgi olulisem, siin on kiire ringrada, millel umbes 8,7 km pikk sirge lõik. Kuigi raja sirge osa on täiesti lame ja kogu pikkuses rõhtne, siis seistes sirge ühes otsas, ei ole maa kumeruse tõttu võimalik näha teist otsa. Kaldu kurvid ringraja mõlemas otsas võimaldavad suurt sisenemis- ja väljumiskiirust sirgele ja sirgelt, ja kasvatada keskmist kiirust 20 km ringil. Sirge on eriti kasulik sõiduki tippkiiruse määramiseks ja on üks vähestest kohtadest maal, kus Bugatti Veyron või McLaren F1 võivad jõuda oma tippkiiruseni.
Lubāna piiskopilinnus
Lubāna piiskopilinnus (saksa keeles Lubahn, eesti keeles Lubbani) oli kivilinnus Riia peapiiskopkonna lätlaste aladel. Linnusekoht asub Lätis Vidzeme kultuuriajaloolises piirkonnas Madona piirkonnas Lubāna asulas Aivikste (Ewst) jõe paremkaldal.
Asukoht
Linnuse asukohta ei ole kindlalt lokaliseeritud, kuid arvatakse, et see pidi asuma Pārupe (Ülejõe) linnaosas, endise Lubani mõisa härrastemaja kõrval või lähedal. Ka viimasest pole peale keldrite midagi säilinud, kuid asukoha järgi saab öelda, et linnus võis asuda kas Pargi tänava ja Aiviekste jõe vahel Brāļu surnuaiast põhja pool otse jõe ääres või siis kõrgendikul Ozolu ja Baložu tänava vahel surnuaiast loodes. Jõgi asetseb seal u 88 m üle merepinna. Kõrgendik, mis on ainus lähedalolev piirkonnas, jääb jõest 200 meetri kaugusele ja ulatub merepinnast üle 105 meetri kõrgusele. Mõis asus sillaületuskoha juures. Pargi tänav oli endine mõisasisene peatee.
Lubani linnus on olnud üks ida-kagupoolse kaitseliini Krustpils–Laudona–Lubana–Kulna linnustest. Sealjuures moodustas suure loodusliku tõkke Aiviekste ja Pededze jõed. Mõlemad piiskopilinnused – nii Laudona kui ka Lubana asetsesid turvaliselt jõe paremal ehk Riia poolsel kaldal. Linnused olid kaitseks vene-leedu suuna vastu, aga samuti võis oma Latgales asuvatest linnustest rünnata vajadusel ka Liivi ordu. Ka kaitsesid linnused Krustpilsi juurest Väinalt Pihkva poole suunduvat vana maanteed ja sillaületuskohti. Linnus asus Lubanas ühel pool jõge, kirik ja kõrts teisel pool.
Ajalugu
1304. aasta teatab preisi ajaloolane Anton Friedrich Büsching linnuse püstitamise daatumiks oma Põhjamaade ja Venemaa maakirjelduse raamatus. Lisades, et (1777. aasta seisuga) linnus on purustatud seisundis.
Millalgi enne 1455. aastat mainitakse esimest korda Riia peapiiskoppidele allunud Lubāna linnust. Asula oli ka samanimelise kihelkonna keskus.
1481. aasta veebruaris, kui Moskoovia väed sõdisid Ivan III käsul Liivimaaga ja viibisid kuu aega Vidzemes, ründasid nad ägedalt kõiki Riia Peapiiskopkonna linnuseid. Administratiivselt kuulus Lubana Laudona ametkonda ja selle linnuse valitsemise alla.
1564, 19. juulil kirjeldab Liivimaale saadetud sekretär Johannes Molinus oma teates Mecklengurgi hertsogile Johann Albrechtile lühidalt Riia Peapiiskopkonna linnuste poliitilist olukorda kohapeal. Ta loetleb peapiiskopkonnas 19 ametkonda koos linnustega, teiste hulgas ka Lubanat, mis on kirjas korras mõisana. Rüüstamist pole märgitud, Laudona on eraldi ametkond.
1568 läänistas Poola Liivimaa administraator Chodkiewitz Laudona linnuse ja terve ametkonna ühes Lubanaga Christoph Jatzkow von Bankawile eluaegseks kasutamiseks. 1575, 21. oktoobril kinkis Chodkiewitz Laudona ametkonna oma nõunikule Heinrich von Tiesenhausenile Berzaunest tingimusega, et viimane kindlustaks Jatzkowile eluaegse ülalpidamise ja elukoha.
Pärast 1577. aasta purustusi linnust enam ei taastatud. Sinna kõrvale ehitati tavaline maamajandusmõis. 1582. aasta Jam-Zapolski vaherahus ei maininud venelased enam purustatud Lubana linnust.
1596. aasta 1. mail ei kinnitanud Poola kuningas Zygmunt III Chodkiewitzi Tiesenhausenitele tehtud pärimisõigusega annetust vaid lubas mõisaid Johann von Tiesenhausenile ja tema pojale Heinrichile ainult eluaegseks kasutamiseks.
1641 moodustasid Laudohn, Lubahn, Berson, Deewen, Mahrzen ja Sellgowsky mõisad ühe kinnistu pindalaga 114 aakrit.
1738 kuulusid Laudohni, Lubahni ja Odseni mõisad keisrinna Anna läänistuse läbi Venemaa Justiitskolleegiumi asepresidendile parun Carl Ludwig von Mengdenile. 1744 annetas keisrinna Jelizaveta need mõisad kindralleitnant krahv Alexander Schuwalowile, parast seda, kui ta Mengdeni Siberisse oli saatnud ja tema vara konfiskeerinud.
1780. aasta 15. veebruaril müüs leitnant Ernst Johann von Hennin Lubana 55 000 rubla eest riiginõunik Otto Hermann von Vietinghoffile.
1782 kirjutas August Wilhelm Hupel oma "Topograafilistes teadetes", et "Lubahnis ei leidu mingeid märke vanast lossist, isegi mitte ehituskive, mida küll vähemalt miili kauguselt ükshaaval kohale peaks tassima. Mõisast lääne poole asetseb Pilsnimi talu, mis nime poolest lossi tähendab; vahest võiks siin üks linnus seisnud olla, kui vaid ehituskive leida oleks, müürijäänuseid aga pole siin mitte."
1835–1920 kuulus mõis Alam-Sileesiast pärit Wolffide suguvõsale.
Teise maailmasõja ajal hävitasid Saksa väed mõisa peahoone.
Ehitus
Kuna nähtavaid jälgi ega kirjeldusi pole linnusest säilinud ja arheoloogilisi kaevamisi pole tehtud, siis ei saa linnuse tüübi ega arhitektuuri kohta midagi öelda. Arvatavasti oli tegemist kindlustatud mõisamaja moodi väikelinnusega.
Praegune seisukord
Maapinnal nähtavaid jälgi või müürivaremeid ei ole. Mõisakompleksist on tänapäevani säilinud ait, tall ja keldrid.
Aprioorne otsustus
Aprioorne otsustus on Immanuel Kanti tunnetusteooria järgi kogemusest sõltumatu ja paratamatu kehtivusega otsustus.
Analüütilised aprioorsed otsustused on täiusliku teadmise otsustused, mille tõesus ei tugine kogemustel.
Sünteetilised aprioorsed otsustused on üldkehtivad, paratamatud.
Otsustus on Kanti arvates mõte, teadmise väljendus.
Roodi-Vahenurme vald
Roodi-Vahenurme vald (saksa keeles Sallentack mit Wahhenorm) oli vald Pärnumaal Pärnu-Jaagupi kihelkonnas. Vald eksisteeris 1866–1892 ja siis liideti Roodi-Vahenurme vald Halinga vallaga.
Valla alal asus Roodi ja Vahenurme mõis.
Püstivus
Püstivus (ka püstuvus; vananenud kirjandus ka stabiilsus ) on vees ujuva keha (hrl laeva puhul) võime taastada oma tasakaaluasendit, kui teda sellest väljaviinud tegurite mõju lakkab.
Künakirves
Kuju
19. sajandil olid künakirved 5–9 cm laiuse tera, kitsama paksu kaelaosa ja kumera põhjaga. Tera kaare põhi võis olla ka peaaegu sirge ning teraotsad sellega enam-vähem risti. Hõlbustamaks piki süüd raiumist oli kirve laba varre suhtes suurema või väiksema teravnurga all.
Kasutamine
Künakirvega õõnestati erinevaid puuesemeid: eriti künasid, aga ka venesid, pakktarusid, surnukirste, ummiknõusid jms. Lisaks kasutati künakirvest hoonete sammastesse soonte raiumiseks. Saetööstuse arengu ning saelaudade laialdase kasutuse tõttu kadus künakirves üldkasutuselt 19. sajandi teisel poolel.
Janez Janša
Janez Janša (ametlikes allikates ka Ivan Janša, Janez Ivan Janša; sündinud 17. septembril 1958) on Sloveenia poliitik, kolmel korral riigi peaminister (2004–2008, 2012–2013 ja alates 2020. aastast).
1. veebruarist kuni 20. märtsini 2013 oli ta ühtlasi rahandusminister.
Aastatel 1990–1994 oli ta kaitseminister.
Ts'olgo (Setumaa)
Ts'olgo oli küla Võrumaal. 1977 liideti see küla Igrisega. Ajalooliselt jäi küla Setumaale Poloda nulka.
19. sajandil kuulus küla Selise kogukonda.
Velda Otsus
Loominguline töö
Velda Otsus lõpetas 1932. aastal Tartu Tütarlaste Gümnaasiumi. Olles kooli kõrvalt õppinud Tiina Kapperi tantsustuudios, sai temast juba 1932. aastal vanemuislane. Ta oli 1950. aastateni Vanemuise teatri esibaleriin. Tema partner oli Udo Väljaots ja lavastaja Ida Urbel.
Üleminek draamarollidele läks tantsimisega paralleelselt 1940. ja 1950. aastatel. Aastatel 1961–1982 töötas ta Eesti Draamateatris. Mängis külalisnäitlejana ka teistes teatrites (nt Edith Piafi ja Sarah Bernhardti hiilgavad rollid Vanemuises).
Filmirollidest Velda Otsus järjekindlalt loobus, erandiks jäid kõrvalosad mängufilmis "Ukuaru" (1973, Minna ema) ja muusikalises telemängufilmis "Colas Breugnon" (1974, Jacqueline, Colas' naine).
Vabaõhuteater
Vabaõhuteater (inglise open-air theatre) on teatrivorm, mis hõlmab lavastusi, mida etendatakse vabaõhulavadel.
Himmaste allikad
Himmaste allikad on kaitsealused allikad Põlvamaal Põlva valla ja kihelkonna Himmaste külas.
Velda Otsus
Loominguline töö
Otsus osales Eesti Raadio arvukates kuuldemängudes ja järjejuttudes. Tuntud on lastesaate "Õhtujutt" eel kuuldav, Velda Otsuse sisse lauldud "Unelaul" ("Mina ei taha veel magama jääda...").
Himmaste allikad
Himmaste allikad asuvad Orajõe veerul Himmaste vana koolimaja lähedal. Allikavesi voolab umbes 150 meetri kaugusel asuvasse Orajõkke.
Vabaõhuteater
Vabaõhuteater Eestis
Eestis hõlmab vabaõhuteater peamiselt erinevaid suvelavastusi, mis toimuvad väljaspool teatrihoonet. Vastavalt teatri vajadustele ja võimalustele kasutatakse olemasolevaid vabaõhulavasid (või ehitisi, mida saab lavana kasutada), mida erinevatest Eesti paikadest leida võib. Vajadusel ehitatakse sobivasse kohta ise lava. Üldiselt koonduvad Eestis kõik vabaõhuetendused mõiste "kohaspetsiifiline teater" alla, sest etendused toimuvad väljaspool selleks mõeldud hoonet.
Velda Otsus
Rolle
Velda Otsus on öelnud:"[---] Ei saa rolli luua nii, et kas ainult mõistus või ainult tunne. Mõlemad peavad olema. Muidugi, mõte on ikka kõige tähtsam. Aga ka tunded on olemas ja peita neid kuhugi ei saa. Ma ei taha h ä s t i mängida, vaid tahan õ i g e s t i mängida. Sest mõiste h ä s t i alla mahutab mõnigi ilutulestiku. Nii et lõppude-lõpuks jõuame ikkagi mõtte juurde tagasi. Kriteerium meie töö hindamiseks on maitse, piiritunnetus. Kui näitlejal või lavastajal see puudub, on asi hull."
Isiklikku
Velda Otsuse vanemad olid Mihkel Otsus ja Hanna Otsus, õed olid Marta Otsus ja Elsa Karist. Ta on olnud abielus Harry Teffeli ja Arnold Arbiga, hiljem oli ta abikaasa Gunnar Kilgas. Nende poeg on kulturist Indrek Otsus. Velda Otsus on maetud Tallinna Rahumäe kalmistule.
Vabaõhuteater
Vabaõhuteater Eestis
Eestis tegutseb Emajõe Suveteater, mis loodi 1996. aastal, et elavdada Tartu suvist kultuurielu. Kuigi Emajõe suveteatril puudus siiski oma maja ja mängiti Tartu erinevates paikades, oli see Eesti esimene iseseisev suveteater. Kuna suvelavastused on Eestis väga populaarsed, on Eesti Päevaleht pannud aastast 2016 kokku interaktiivse kaardi, kuhu on kantud kõik Eestis etenduvad suvelavastused.
Himmaste allikad
Allikaid on nimetatud ka Silmaallikateks. Allikaveest tekkinud väikest veekogu on nimetatud Silmajärveks. Allikaveel on usutud olevat raviomadusi.
Vabaõhuteater
Vabaõhuteater mujal maailmas
Ülejäänud maailmas on vabaõhuteatrid küllaltki populaarsed. On teatrid, mis on spetsiaalselt ehitatud vabaõhuteatriteks, olemas on vajalikud siseruumid meeskonnale, aga lava ja publik on asetatud õue.
Himmaste allikad
Himmaste allikad on kaitstava looduse üksikobjektina võetud looduskaitse alla 2003. aastast. Himmaste allikate piiranguvööndi pindala on 1,49 ha.
Tasakaalus tulemuskaart
Tasakaalus tulemuskaart on strateegiline planeerimis- ja juhtimissüsteem, mida kasutatakse laialdaselt ettevõtluses, tööstuses, valitsuses ja mittetulunduslikes organisatsioonides kogu maailmas, selleks et kohandada äritegevust organisatsiooni visiooni ja strateegiaga, parandada sise- ja väliskommunikatsiooni ning jälgida organisatsiooni tegevust strateegiliste eesmärkide saavutamise vältel. Antud süsteem pakub raamistikku, mis ei paku ainult tulemuste mõõtmisi, vaid aitab planeerijatel kindlaks määrata, mida tuleks teha ja mõõta, ning seeläbi võimaldab juhtidel strateegiaid edukamalt täita.
Tasakaalus tulemuskaardi strateegia põhineb neljal erineval, kuid integreeritud perspektiivil :
Abaja tänav (Tallinn)
Abaja tänav on tänav Tallinnas Pirita linnaosas Kose asumis.
Tasakaalus tulemuskaart
Selleks, et organisatsioon oleks tasakaalustatud, peab see toetuma kõigile neljale perspektiivile. Need neli elementi peavad olema mõõdetud, analüüsitud ja täiustatud üheskoos. Sellisel juhul on võimalik organisatsioonil edukalt toimida ja areneda, kuid peab siiski arvestama seda, et antud nelja perspektiivi kõrval peab olema organisatsioonil paika pandud strateegiad, eesmärgid ja taktikad, et need eeltoodud neli elementi õigesti toimida saaksid.
Abaja tänav (Tallinn)
Abaja tänav sai nime 14. veebruaril 1958. Tänav on saanud nime Varsaallika oja abaja järgi.